CELEX: 62013TN0449
Language: lt
Date: 2013-08-23 00:00:00
Title: Byla T-449/13: 2013 m. rugpjūčio 23 d. pareikštas ieškinys byloje CEDC International prieš VRDT — Fabryka Wódek Polmos Łańcut (WISENT)

19.10.2013   
            
            
               LT
            
            
               Europos Sąjungos oficialusis leidinys
            
            
               C 304/22
            
         2013 m. rugpjūčio 23 d. pareikštas ieškinys byloje CEDC International prieš VRDT — Fabryka Wódek Polmos Łańcut (WISENT)
   
   (Byla T-449/13)
   2013/C 304/39
   Kalba, kuria surašytas ieškinys: anglų
   
      Šalys
   
   
      Ieškovė: CEDC International sp. z o.o. (Didžiosios Lenkijos Obornikai, Lenkija), atstovaujama advokato M. Siciarek
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Fabryka Wódek Polmos Łańcut S.A. (Lancutas, Lenkija)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2013 m. birželio 10 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą, priimtą byloje R 33/2012-4,
            
         
               —
            
            
               priteisti iš atsakovės ir kitos procedūros Apeliacinėje taryboje šalies bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žalios, raudonos ir aukso spalvų vaizdinis prekių ženklas, kuriame pavaizduotas galvijas ir yra žodinis elementas „WISENT“, 32 ir 33 klasių prekėms — Bendrijos prekių ženklo paraiška Nr. 5 142 039.
   
      Bendrijos prekių ženklo savininkas: kita procedūros Apeliacinėje taryboje šalis.
   
      Šalis, prašanti pripažinti Bendrijos prekių ženklo registraciją negaliojančia: ieškovė.
   
      Prašymo pripažinti registraciją negaliojančia motyvai: pagrindai, nustatyti 2009 m. vasario 26 d. Tarybos reglamento (EB) Nr. 207/2009 dėl Bendrijos prekių ženklo (1) 53 straipsnio 1 dalies a punkte kartu su 8 straipsnio 1 dalies b punktu ir 8 straipsnio 5 dalimi.
   
      Anuliavimo skyriaus sprendimas: pripažinti ginčijamo Bendrijos prekių ženklo registraciją negaliojančia.
   
      Apeliacinės tarybos sprendimas: panaikinti ginčijamą sprendimą.
   
      Ieškinio pagrindai: Reglamento dėl Bendrijos prekių ženklo 53 straipsnio 1 dalies a punkto, 8 straipsnio 1 dalies b punkto ir 8 straipsnio 5 dalies kartu su 75 straipsniu ir 76 straipsnio 1 ir 2 dalimis pažeidimas.
   
      (1)  OL L 78, p. 1.